Source: https://www.riigiteataja.ee/akt/407122018013
Timestamp: 2019-09-15 06:18:34+00:00
Document Index: 2800294

Matched Legal Cases: ['§ 2', '§ 3', '§ 4', '§ 5', '§ 7', '§ 10', '§ 22', '§ 8', '§ 3', '§ 2', '§ 3', '§ 4', '§ 5', '§ 5', '§ 7', '§ 10', '§ 6', '§ 8']

Kultuuri-, spordi- ja noorsootöö toetuste andmise kord – Riigi Teataja
Kultuuri-, spordi- ja noorsootöö toetuste andmise kord
Kultuuri-, spordi- ja noorsootöö toetuste andmise kord - sisukord
§ 2 Toetused
§ 3 Kultuuritoetuse taotlemine
§ 4 Noorsootöö toetuse taotlemine
§ 5 Spordivaldkonna toetuse taotlemine
§ 7 Tingimused toetuste määramiseks
§ 10 Toetuse aruandlus ja järelevalve
RT IV, 07.12.2018, 13
Vastu võetud 30.11.2018 nr 29
Määrus kehtestatakse kohaliku omavalitsuse korralduse seaduse § 22 lg 1 p 5, noorsootöö seaduse § 8 p 2, spordiseaduse § 3 p 2 alusel.
(1) Käesolev määrus sätestab Haapsalu Linna eelarvelistest vahenditest kultuuri-, spordi- ning noorsootöö toetuste taotlemise, taotluste läbivaatamise ning toetuste andmise ja toetuste kasutamise üle järelevalve tingimused ja korra (edaspidi kord).
(2) Toetuste andmise eesmärgiks on arendada ja mitmekesistada Haapsalu linnas kultuuri-, noorsootöö- ning spordialast tegevust.
(3) Käesoleva korra alusel antakse toetusi taotlustele, mis on suunatud avalikkusele ning Haapsalu linna elanikele.
§ 2. Toetused
(1) Kultuurivaldkonna toetused on:
1) tegevustoetus kollektiividele, kes tegutsevad Haapsalu linnas, osalevad kohalike ürituste läbiviimisel või esindavad Haapsalu linna mujal Eestis või välismaal;
2) toetus kollektiividele, juriidilistele isikutele ja füüsilistele isikutele kultuuriürituste organiseerimiseks Haapsalu linnas, sh kultuuriüritustest osavõtuks väljaspool Haapsalut;
3) muud juhud (sh ühekordsed toetused trükiste ja turundusmaterjalide ning muud meediates esinevate projektide ettevalmistamiseks, kus populariseeritakse Haapsalut ning mis ei ole kirjeldatud käesoleva paragrahvi lõike 1 punktides 1 ja 2, kuid kannavad käesolevas korras väljendatud eesmärki).
(2) Noorsootöö toetused on:
1) tegevustoetus noorteühingutele noorsootööalase organiseeritud tegevuse elluviimiseks Haapsalu linnas;
2) osalus- ja tegevustoetus noorteühingutele noorteprogrammide, noorteprojektide ning Haapsalu Linna noortele suunatud muude projektide kaasfinantseerimiseks;
3) osalemistoetus mittetulundusühingutele, seltsingutele või füüsilistele isikutele noore enesetäiendamise või kollektiivi loomingulise tegevuse toetamiseks ning linnas tegutseva mittetulundusühingu esinduse või linnas alaliselt elava üksikisiku regionaalses, riiklikus või rahvusvahelises noorsooprogrammis või -sündmusel osalemiseks.
(3) Spordivaldkonna toetused on:
1) tegevustoetus spordiklubidele treeningtegevuse korraldamiseks sh spordivõistlustest osavõtmiseks ja spordiklubi inventari ostmiseks;
2) toetus spordiürituste organiseerimiseks Haapsalu linnas.
§ 3. Kultuuritoetuse taotlemine
(1) Tegevustoetuse taotlemiseks peab kollektiiv olema Haapsalu linnas tegutsenud vähemalt 1 (üks) aasta. Toetuse taotlemiseks tuleb Haapsalu Linnavalitsusele (edaspidi linnavalitsus) esitada vormikohane taotlus (Lisa 1) koos hinnapakkumiste ning ülevaatega planeeritavatest tegevustest.
(2) Kultuuriürituste jm projektide organiseerimiseks tuleb linnavalitsusele esitada vormikohane taotlus (Lisa 1), kus on ära toodud projekti sisuline kirjeldus (eesmärk, tegevusplaan/ajakava, vajalikkuse põhjendus), planeeritav eelarve ning muud asjakohased dokumendid.
§ 4. Noorsootöö toetuse taotlemine
(1) Toetust võivad taotleda juriidilised isikud, seltsingud ning täisealised füüsilised isikud.
(2) Toetuse taotlemiseks tuleb linnavalitsusele esitada vormikohane taotlus (Lisa 1).
1) juriidilisest isikust taotleja puhul juriidilise isiku nimi, registrikood, asukoht, aadress, esindusõigusliku esindaja kontaktandmed: nimi, telefon, e-posti aadress;
2) füüsilisest isikust taotleja puhul taotleja ees- ja perekonnanimi, isikukood, telefon, e-posti aadress;
3) noorteühingu, noorteprogrammi, noorteprojekti ning osalus- ja tegevustoetuste kirjeldus – teostajad, tegevused, tähtajad, eesmärk ja vajalikkus, projekti sihtrühm ning projekti eelarve koos hinnapakkumistega kuluartiklite lõikes. Taotlusele võib lisada muid taotleja poolt oluliseks peetavaid dokumente ja lisasid.
(4) Osalustoetuse taotlemisel lisatakse taotlusele järgmised dokumendid:
2) füüsilise isiku puhul põhjendatud taotlus (varasemad saavutused, edasine tegevusplaan, soovitajad ning muu oluline teave);
§ 5. Spordivaldkonna toetuse taotlemine
(1) Kalendriaasta planeeritud spordiürituste korraldamise ja spordivõistlustest osavõtmise ning tegevustoetuse taotlemiseks tuleb linnavalitsusele esitada vormikohane taotlus (Lisa 1) koos lisatud hinnapakkumisega.
(2) Planeerimata spordiürituste ja spordivõistluste osavõtmise toetust jagatakse organisatsioonidele tingimusel, et see on suunatud Haapsalu linna elanikele.
(3) Tegevustoetust võib spordiklubi taotleda alates oma tegevuse teisest aastast.
(4) Tegevustoetuse e smakordsel taotlemisel esitab Spordiklubi vormikohasele avaldusele lisaks ka järgmised dokumendid:
1) treeningtegevusest osavõtjate ja harrastajate vormikohane nimekiri;
2) Spordiklubi põhikiri;
3) treeningupaikade kasutamise graafik.
(5) Tegevustoetuse korduval taotlemisel esitatakse vaid need § 5 lõikes 4 loetletud dokumendid, mis on varem esitatuga võrreldes muutunud.
(1) Tegevustoetuste taotlused tuleb esitada Haapsalu Linnavalitsusele hiljemalt 15. detsembriks.
(2) Muud taotlused tuleb esitada Haapsalu Linnavalitsusele vähemalt 2 (kaks) kuud enne ürituse toimumist või projekti algust, millele toetust taotletakse.
§ 7. Tingimused toetuste määramiseks
Taotluste hindamisel arvestatakse järgmisi hindamiskriteeriume:
1) tegevus, millele toetust taotletakse, toimub Haapsalu linna haldusterritooriumil või esindab Haapsalu linna;
2) tegevused vastavad seatud eesmärkidele;
3) tegevuse eelarve on otstarbekas ja kulutused põhjendatud;
4) tegevuse teostajal on vajalik kompetentsus tegevuse läbiviimiseks;
5) eelnevalt linnaeelarvest saadud toetuse kasutamise aruanded on linnavalitsuse poolt heaks kiidetud, toetuse saajal ei ole võlgnevusi linnavalitsuse ees;
6) oma- ja kaasfinantseeringu ning linnapoolse finantseeringu suhet.
(2) Nõuetele vastavad taotlused edastatakse hindamiseks linnavalitsuse poolt moodustatud komisjonile (edaspidi Komisjon). Komisjon vaatab esitatud taotlused läbi ja teeb valitsusele ettepaneku toetuste andmise kohta.
1) taotleja ei kõrvalda puudusi Haapsalu Linnavalitsuse poolt määratud tähtajaks, lõpetatakse menetlus toetuse saamiseks;
(1) Toetus on sihtotstarbeline ja selle kasutamise tingimused fikseeritakse toetuse saaja ja linnavalitsuse vahel sõlmitava lepinguga (edaspidi Leping).
§ 10. Toetuse aruandlus ja järelevalve
(1) Toetuse saaja kohustub esitama linnavalitsusele vormikohase aruande (Lisa 2) Lepingus sätestatud tähtajaks. Linnavalitsusel on õigus nõuda toetuse kasutamise aruande juurde kuludokumentide koopiad, selgitusi ja vahearuandeid ning viibida toetatava tegevuse läbiviimise juures.
(4) Tegevustoetuse saaja kohustub esitama Haapsalu Linnavalitsusele vormikohase aruande (lisa 2) hiljemalt tegevustoetuse andmise aastale järgneva aasta 15. jaanuariks.
(1) Taotlused tegevustoetuse saamiseks 2019. aastal tuleb erandina esitada käesoleva korra sätteid järgides 15. detsembri asemel 15. jaanuariks 2019. a.
(2) Taotlused, mis on laekunud linnavalitsusele enne käesoleva määruse jõustumist ja vastavad käesolevale korrale, on võrdväärsed käesoleva korra § 6 lõikes 1 nimetatud tähtajaks laekunud taotlustega. Käesolevale korrale mittevastavatele taotlustele kohaldatakse korra § 8 lg 1.
(3) Tunnistada kehtetuks Haapsalu Linnavolikogu:
1) 23.12.2011 määrus nr 49 „Kultuuritoetuste eraldamise kord“;
2) 19.12.2008 määrus nr 72 „Noorsoo ja noorte omaalgatuslike projektide toetamise kord“;
3) 25.01.2008 määrus nr 51 „Spordiklubidele toetuse andmise kord“.